**LEIEAVTALE**

**Avtale om leie av bil mellom**

**Norge AS**

PB 2165, Løkkemyra  
6502 Kristiansund

Heretter kalt leietaker

Og

**Slatlem Bilplan AS**

Verkstedveien 4

6517 Kristiansund

Heretter kalt utleier

**Objekt:**

Objekt: Peugeot Partner

Leiebeløp: NOK 0.000,- pr. mnd. eks mva. pr. objekt

Utleveringssted: Kristiansund N

Innleveringssted: N/A

Inkludert i avtalen:

* Dekk/dekkhotell
* Service/vedlikehold, inkl. deler og arbeid – service iht. brukermanual
* Årsavgift
* 15.000 km per år
* Fri leiebil under verkstedopphold
* Forsikring

Varighet: 5 år

Overkjørte km ved leietidens utløp belastes leietaker med kr 4,- pr km

Forbruksmateriell som for eksempel spylervæske, viskerblad og lignende dekkes av leietaker

Eventuelle skader belastes leietaker med en egenandel på inntil kr 10 000,- pr skade.

Skader skal meldes fra, og fullstendig utfylt skademelding sendes snarest til utleier.

Bilene leveres ut med tom tank.

Det er forbudt å røyke i våre leiebiler, om ikke annet er avtalt.

Trafikale gebyrer som parkeringsbøter ol, ubetalte bom-passeringer med mer, (hvis leietaker ikke betaler disse selv direkte) faktureres fortløpende med et tilleggsgebyr pålydende kr 300,-

Vi anbefaler AutoPass-brikke for å unngå gebyrer.

Leietaker er ansvarlig for at EU-kontroller blir bestilt og utført innen frist, samt bestilling av nødvendig service/verkstedopphold. Slike bestillinger gjøres gjennom utleier.

Bilen er leasingselskapet sin eiendom under leieforholdet. Leasingselskapet har rett til å tre inn i Slatlem Bilplan AS sine rettigheter i denne leieavtalen.

**Fakturering**

Leietaker faktureres forskuddsvis månedlig. Trafikale gebyrer samt egenandeler ved skade faktureres fortløpende, med 10 dagers forfall fra fakturadato.

**Depositum**

N/A

**Prisjustering**

Ved leieperioder over 12 måneder vil det bli foretatt en prisjustering ved årsskifte i henhold til siste tilgjengelige konsumprisindeks.

**Tilbakelevering**

Om bilen ikke blir innlevert til avtalt tid vil ekstra leiekostnader tilkomme. Se vedlegg ang takst/unormal slitasje.

**Oppsigelse / videreføring av leieforhold**

Leietiden begrenses ut fra det som er nevnt tidligere i denne kontrakt, og er ikke mulig å si opp i leieperioden. Bilen skal leveres til selskapets lokaler.

Sted og dato:

Kristiansund xx.xx.xxxx

\_\_\_\_\_\_\_\_\_\_\_\_\_\_\_\_\_\_\_\_

Leietaker Slatlem Bilplan AS

**Retningslinjer for unormal slitasje**

**Veiledning for tilbakelevering av leiebiler**

På samme måte som når du eier en bil selv, vil skader og unormal slitasje påvirke bilens utseende, funksjon og annenhåndsverdi. Når bilen skal tilbakeleveres til forhandleren etter utløp av leieperioden, vil dere sammen ta en gjennomgang av bilen.

Har du behandlet bilen normalt vil du ikke få noen tilleggsutgift. Du står imidlertid ansvarlig for eventuelle overkjørte kilometer. Utover dette vil forhandler kunne belaste deg for skader og unormal slitasje på bilen, samt eventuelt manglende service.

Det er ikke lov til å gjøre fysiske/tekniske endringer av kjøretøyet utover kjøretøyets spesifikasjoner, uten leverandørens og leasingselskapets skriftlige tillatelse i leieperioden.

Dette informasjonsskrivet gir retningslinjer for hva som regnes som unormal slitasje. Skrivet omfatter ikke vanlig kollisjonsskader og større bulker siden det sjelden er tvil om dette.

**Hva regnes som unormal slitasje?**

Med unormal slitasje menes slitasje utover det som kan forventes i forhold til restverdi som er satt på bilen. Unormal slitasje omfatter blant annet:

**Dekk** (utgår om dekkslitasje inngår i leieavtale)

- unormal slitasje

- Skader på dekk forårsaket av sammenstøt med fortauskant eller lignende.

- Skader på felg/hjulkapsler forårsaket av sammenstøt med fortauskant eller lignende.

- Dekkslitasje sommerdekk samt reservehjul med mindre enn 1,6 millimeter mønsterdybde der dekket er mest slitt.

- Dekkslitasje vinterdekk samt reservehjul med mindre enn 3 millimeter mønsterdybde der dekket er mest slitt.

*Av trafikksikkerhetsmessige grunner anbefaler vi at dekkene skiftes før minste godkjente mønsterdybde.*

**Eksteriør**

- unormal slitasje

- Lett synlige riper som må lakkeres (ikke kan poleres bort).

- Frontruteskade (steinsprut eller riper) som må repareres eller som gjør at ruten må skiftes i henhold til regelverket for godkjenning ved Periodisk Kjøretøykontroll.

- Skade/sprekk på frontlysglass, blinklysglass, bremselysglass, eventuelt kurvetåkelysglass.

- Antenne defekt, knekt eller mangler.

- Bulker som er synlig på 1-1,5 m og flere bulker på samme karosseridel.

- Bulker som går gjennom lakken og som må lakkeres.

- Oppskrapninger på støtfanger og/eller deformasjon av støtfanger vurderes skjønnsmessig avhengig av synlighet/plassering.

- Omfattende steinsprutskader som går gjennom til metall

**Interiør**

- unormal slitasje

- Hull i dashbordet etter mobiltelefonholder, navigasjonsutstyr eller lignende utstyr.

- Hull eller revner i setetrekk.

- Hull eller revner i tepper.

- Hull eller rifter på paneler, for eksempel dør- og bagasjeromspaneler.

- Skader i taktrekk.

- Skitne setetrekk eller taktrekk som ikke kan rengjøres på vanlig måte, men må renses eller skiftes.

- Skader på sikkerhetsbelter eller beltenes festeanordning.

- Lukt som ikke lar seg fjerne (for eksempel røykluft, hund og lignende).

**Tilleggsutstyr**

- unormal slitasje

- Manglende eller defekt tilleggsutstyr.

**Hvordan unngå unormal slitasje?**

Du kan unngå å måtte betale for unormal slitasje ved å behandle bilen på en normalt pen måte, og ved å reparere eventuelle skader og bulker fortløpende.

Dette gjelder også eventuelle skader på glass. Husk at din forhandler kan hjelpe deg med å utbedre alle typer skader.

*Vask/polering*

Vi anbefaler sterkt at du vasker (minimum månedlig) og polerer bilen jevnlig utvendig (minimum to ganger i året), og at du også regelmessig rengjør bilen innvendig.

*Drivstoff*

Det er svært viktig at du fyller korrekt drivstoff på bilen i henhold til bilens instruksjonshåndbok.

*Bruk av bilen*

Bilen må ikke benyttes utenfor ordinær vei, og kan heller ikke benyttes i hastighetskonkurranser (jfr. regler fra forsikringsselskapene).

*Slitt frontrute*

Vi anbefaler deg å skifte vindusviskere med jevne mellomrom for å hindre slitasje på frontruten.

*Service*

Det må utføres service på bilen i henhold til bilmerkets vedlikeholdsprogram.

*Takst*

Ved tilbakelevering av bilen tar du og vår representant/forhandler en gjennomgang av bilen sammen. Eventuelle mangler og/eller kostnader for utbedring av unormal slitasje/skader vil du måtte betale for. Ved eventuelle uoverensstemmelser kan du forlange at bilen vurderes av en nøytral takstmann, for eksempel NAF.

Før eventuell fremstilling hos nøytral takstmann finner sted, må du og forhandler bli enige om hvilke forhold takstmann skal vurdere, og sammen ha kvittert ut dette.

Kostnaden for fremstilling hos nøytral takstmann dekkes av leietaker, og taksten gjøres uansett gjeldende for avviklingen av leieforholdet.

**Tilbakelevering**

Når bilen skal tilbakeleveres anbefaler vi deg at du vasker og rengjør bilen grundig både innvendig og utvendig. Samtidig er det viktig at du leverer tilbake bilen med det utstyr og tilbehør som fulgte med da bilen var ny. Dette kan for eksempel være:

- To originale nøkler (eventuelt fire hvis dette ble utlevert da bilen var ny).

- Avtakbart tilhengerfeste med nøkler.

- CD/brikke til navigasjonssystem.

- Fire komplette vinterhjul med bolter. Eventuelt fire sommerhjul (sesongavhengig).

- Lasteholdere.

- Skiboks.

- Annet ekstrautstyr som er beskrevet i avtalen

Det utleveres en mottakskontroll som signeres av forhandler og leietaker ved tilbakelevering.

**Kontakt**

Hvis du har spørsmål i forbindelse med unormal slitasje og tilbakelevering av bilen, ta kontakt med oss.

Partene har gjort seg kjent med innholdet i dette dokumentet.

|  |  |  |
| --- | --- | --- |
| Leverandør | Dato | Forpliktende underskrift |
| Leietaker | Dato | Forpliktende underskrift |